Dārtmūra
Dārtmūra (angļu: Dartmoor) ir augstiene Anglijas dienvidrietumos, Kornvolas pussalā. Administratīvi ietilpst Devonas grāfistē. Veidota no karbona laikmeta granītiem. Augstākā virsotne Haivilheiss 621 m vjl. Ainavā dominē pļavas un meži, virsotnēs — kūdrāji un virsāji. Kopš 1951. gada augstienē izveidots Dārtmūras nacionālais parks. Daļa no augstienes vairāk kā 200 gadus izmantota kā militārie artilērijas poligoni.